Okocha:  Zrugg im Huus, din Lieblingssänder,  fertig Täg abghööglet bi dir im Kaländer.  Mir sind d Lüüt go fröge,  händ gseit: was wänd er?  Sie händ gseit: die vier Jungs i de blaue Gwänder!    Redl:  Isch öppe Ziit, yo  simmer zrugg cho.  Schtiig i d Hose, chumm,  dänn wirsch mignoo,  mir händ no gnueg Platz,  chasch sie mitgee,  au din Schatz will mal Schpass, so tue nöd so  schwär!  Ihr händ lang uf eus gwarted und jetzt simmer da.  Das isch d Hose vom Radio 200K.  Häsch gnueg vo dene Hose mit de Bügelfalte,  gnueg vo dene schtiife Sieche vo dim Alte.  Chasch Hose nüme gsee, wo viel z churz sind.  Wänn'd wiissi Socke schiine gseesch, wirsch du blind.  Aber kei Angscht, Baby, bi eus sitzt de Schritt.  Er sitzt schön tüüf und de Schtoff isch dick.  So schlüpf mal drii, gseesch bisch voll parat.  Sogar de Schpasti macht grad de  Spagat.  Sie gseet guet uus und chasch sie au no lose,  sie schtaat und sitzt, wil das isch eusi Hose.    Ranz:  Du bruuchsch gueti Musig und für das simmer cho.  R 200000 isch s Radio.  Das wird immer eso bliibe, solang ich de Ranz bi,  also zieh der eusi Schiibe, schtell die richtig Frequenz ii!    Refrain:  R200K, das isch d Hose wo muesch lose...    Okocha:  Lug, mir sind zrugg, immer no die gliiche.  Birebitzli älter, keis bitzli  riifer.  Im Muul de Reefer, im Buuch Cachaza,  vier cooli Sieche, also mach emal Platz da!  Wil mir bruuched Space für de Rundumschlag.  Amazing Grace mit R200K  und wänn käs Wunder naht, d Wält nöd undergaat,  dänn bliibt alles so wie's isch, nämli wunderbar!  Ich säg's no 100 Mal  und find's immer no s Geilschte:  93. Minute, Züri isch Meischter!  Filipescu, da bäng!  Ich bin für immer en Fan vo dem Rumän.  Dänn die nöchscht Saison, mir händ's scho  wieder gschafft,  mir händ's scho wieder gmacht, die nöchschti Meischterschaft!  Hahaa!  Weisch wie'n i mein? Eis Radio, ei Schtadt und ein Verein.    Puur:  Keis Parteiprogramm, nöd s Evangelium,  da chunnt es völlig neus Medium.  S tönt sältsam und es bitz skurril,  aber lose muesch ohni Witz es Textil.  Kän Rock, kei Shorts, kei Schtrümpf, kei Jeans,  kei Knickerbocker und kei Leggins.  Das Beichleid da wird nöd aagleit,  das isch R200K  und das isch aagseit!  Es isch es regelrächts Phänomen,  wil es gitt Lüüt, die wänd meh vo dem.  Wie's funktioniert händ viel kapiert,  die sind jetzt alli guet inschtalliert.  De landeswiit einzig Sänder wo groovt  empfangt mer nur mit de Händ i de Luft  und wänn's schtört und wänn's schtört,  isch dini Iischtellig völlig falsch, häsch ghört?    Refrain:  R200K, das isch d Hose wo muesch lose...    Ranz:  2008 toc, toc, schau her:  s  Radio isch zrugg und das gfallt eu sehr.  Mir dringed durch d Membrane diräkt i dis Hirn  I de Hand e Züri-Fahne und de Soul i eus drin.  Chömed fräch daher mit em ganze Heer.  Vo Uschter über Züri bis as Mittelmeer.  Ja, das Ganze macht Sinn,  wil wahri Liebi macht blind,  ja die Hose isch geil und du fühlsch dich guet drin.    top